Vnútorný predpis

Fakulty sociálnych vied UCM v Trnave

2023

SMERNICA

o postupe pri realizovaní Erasmus+ mobilít študentov Fakulty sociálnych vied UCM

v Trnave

**§ 1**

**Predmet úpravy**

Smernica upravuje jednotný postup pri realizovaní zahraničných mobilít študentov Fakulty sociálnych vied Univerzity sv. Cyrila a Metoda v Trnave (ďalej len „FSV UCM“) v rámci programu Erasmus+. Participanti sú povinní dodržať príslušné procesné pravidlá, ktoré sú obsahom tejto smernice.

**§ 2**

**Oprávnení účastníci**

Študenti denného alebo externého štúdia v rámci FSV UCM.

**§ 3**

**Charakter a dĺžka štúdia**

Študent má možnosť absolvovať časť svojho vysokoškolského štúdia na partnerskej univerzite v zahraničí, pričom toto štúdium nahrádza porovnateľné obdobie štúdia na domácej vysokoškolskej inštitúcii. Maximálna dĺžka mobility v rámci programu Erasmus+ je 10 mesiacov počas jedného stupňa štúdia (bakalárskeho, magisterského, doktorandského)

**§ 4**

**Postup nahlasovania sa na mobilitu**

1) Každý účastník Erasmus+ mobility musí prejsť transparentným výberovým konaním. Termín výberového konania je zverejnený FSV UCM maximálne mesiac pred jeho konaním na oficiálnej webovej stránke FSV UCM.

2) Na základe zverejnenej výzvy študent zasiela formou e-mailu koordinátorovi pre mobility potrebné náležitosti: prihláška, životopis v anglickom jazyku, motivačný list v anglickom jazyku a výpis známok zo systému AIS.

3) Výsledky výberového konania zašle výberová komisia jednotlivým participantom formou mailu maximálne do 1 týždňa.

**§ 5**

**Komplexný postup realizovaných náležitostí pred mobilitou**

1) Nomináciu vybraných študentov zasiela koordinátor pre mobility FSV UCM na partnerskú univerzitu, čím sa otvára celá procedúra.

2) Je potrebné sledovať web univerzity, kam plánujete vycestovať kvôli zaslaniu prihlášky na mobilitu (Application Form) - v súčasnosti býva väčšinou v online forme, býva stanovený deadline na podanie.

3) S pomocou koordinátora pre mobility FSV UCM si vyberiete predmety z katalógu prijímajúcej univerzity. Predmety by mali čo  najviac zodpovedať predmetom na domácej univerzite

4) Predmety si zapíšete do Online Learning Agreement (OLA - dostupný cez Erasmus App alebo stránky <https://learning-agreement.eu/> )

5) Minimálny počet kreditov: 15, u doktorandov je možnosť absolvovať mobilitu bez ohodnotenia kreditmi. V prípade študenta bakalárskeho a magisterského stupňa je optimálny počet 30 kreditov na semester.

6) OLA podpisujú zodpovedné osoby v rámci vysielajúcej a rovnako tak prijímajúcej inštitúcie (Responsible Person). Je potrebné si skontrolovať aktuálnosť kontaktu na hosťujúcej univerzite

7) Následný proces pred samotným vycestovaním a uzavretím zmluvy o poskytnutí grantu zastrešuje Oddelenie medzinárodných vzťahov (OMV), konkrétne referentka pre mobility odchádzajúcich študentov Ing. Jana Glasová (jana.glasova@ucm.sk):

1. OMV vás bude kontaktovať kvôli záväznému potvrdeniu účasti na mobilite a nahláseniu jazyka štúdia
2. Následne vás nahlási na online jazykový test Online Language Support (OLS)
3. Pracovníčke OMV doručíte požadované dokumenty. V závislosti od toho vám vystaví zmluvu o poskytnutí grantu a zabezpečí jej podpis za UCM. V tomto prípade je nevyhnutné dodržať časové lehoty stanovené nižšie.
4. OMV vystaví študentovi grantovú zmluvu a zasiela pokyn na vyplatenie grantu spolu s platobným príkazom na OEČ UCM, ktoré študentovi vyplatí v stanovenej výške 80% z celkovej sumy grantu.
5. Na Erasmus mobilitu nie je možné nastúpiť bez uzavretia Grantovej zmluvy, tzn. bez predloženia kompletnej dokumentácie OMV aspoň 2 týždne pred začiatkom mobility.

8) Zároveň je potrebné informovať koordinátora pre mobility FSV UCM o splnení jednotlivých povinností voči OMV UCM, pričom pred samotným vycestovaním musí študent mať písomný súhlas od koordinátora pre mobility FSV UCM a vedúceho príslušnej katedry, v rámci ktorej sa realizuje štúdium účastníka na domácej univerzite (link)

**§ 6**

**Komplexný postup realizovaných náležitostí počas mobility**

1) Účastník mobility nahlási formou e-mailu príchod na hosťujúcu univerzitu koordinátorovi pre mobility FSV UCM a príslušnému vedúcemu katedry vysielajúcej inštitúcie

2) Účastník mobility povinný na mesačnej báze poskytnúť informácie o priebehu mobility koordinátorovi pre mobility FSV UCM

3) Ak účastník mobility zistí po príchode na prijímajúcu univerzitu, že potrebuje zmeniť predmety v Learning Agreemente, urobí tak prostredníctvom časti Changes to the Learning Agreement (mobilita štúdium). Následne tento dokument podpísaný od hosťujúcej univerzite zašle na podpis koordinátorovi pre mobility FSV UCM.

4) Predĺženie mobility je možné len po vzájomnej písomnej dohode medzi študentom, vysielajúcou a prijímajúcou inštitúciou. Študent musí podať žiadosť o predĺženie  mobility najneskôr mesiac pred plánovaným ukončením mobility. Zároveň je potrebný súhlas od vedúceho príslušnej katedry v rámci vysielajúcej inštitúcie formou osobitného dokumentu (link)

5) Predĺženie študijného pobytu musí nasledovať okamžite po riadnom období mobility. Študijný pobyt nesmie byť prerušený (sviatky a univerzitné prázdniny sa nepovažujú za prerušenie).

6) Študentovi nevzniká automaticky finančný nárok na predĺženú mobilitu.

**§ 6**

**Komplexný postup realizovaných náležitostí po ukončení mobility**

1) Po ukončení mobility študent predkladá na OMV UCM:

1. Transcript of Records – výpis výsledkov štúdia alebo LA – časť After the Mobility pri stáži
2. Potvrdenie o dĺžke mobility – dokument musí byť potvrdený prijímajúcou inštitúciou

2) Okrem toho študent vyplní na základe výzvy OMV UCM nasledovné dokumenty:

1. Výstupný test v systéme OLS
2. Online správu z mobility v systéme EU Survey

3) Po splnení uvedených náležitostí bude študentovi vyplatená zostávajúca časť grantu, v prípade kratšej mobility sa vyžiada časť grantu, ktorá nezodpovedá skutočnej dĺžke pobytu.

4) Študent je povinný dodať sken alebo kópiu Transcriptu a Potvrdenia o dĺžke pobytu študijnému oddeleniu. Prostredníctvom študijného oddelenia si podáva Žiadosť o uznanie výsledkov z mobility

**§ 7**

**Prechodné a záverečné ustanovenia**

Táto smernica nadobúda platnosť a účinnosť dňom schválenia v Akademickom senáte FSV UCM dňa 10. januára 2023.

**doc. PhDr. Mgr. Oľga Bočáková, PhD. doc. PhDr. Peter Horváth, PhD.**

predsedníčka Akademického senátu FSV UCM dekan FSV UCM